તા.ર નવેમ્બર, ર૦૧પના રોજ ભાજપના નેતા શિરીષ બંગાલી અને પ્રજ્ઞેશ મિસ્ત્રીની હત્યા થઇ હતી. ચોંકાવનારી આ ઘટનાની તપાસ જુદી જુદી એજન્સીઓ દ્વારા શરૂ કરવામાં આવી હતી. જેમાં એટીએસનો પણ સમાવેશ થતો હતો. એટીએસએ આ કેસના સંદર્ભમાં અત્યાર સુધીમાં કુલ નવ શખ્સની ધરપકડ કરી છે. એટીએસના ઉચ્ચ અધિકારીઓએ આ કેસમાં ઊંડાણપૂર્વક તપાસ કરતાં આ ઘટનામાં અન્ડરવર્લ્ડના ડોન દાઉદની સંડોવણી હોવાનું ખૂલ્યું હતુંં અને આ હત્યા છોટા શકીલના ઇશારે થઇ હતી. ગુજરાતના ચાર નેતાઓની હત્યા કરવા માટે રૂ.પ૦ લાખની સોપારી પણ આપવામાં આવી હતી.